b'\n_START_ARTICLE_\nZdru\xc5\xbeene dr\xc5\xbeave Evrope\n_START_PARAGRAPH_\nZdru\xc5\xbeene dr\xc5\xbeave Evrope je ime, ki se navezuje na eno izmed mo\xc5\xbenosti prihodnosti Evrope oz. Evropske unije kot suvereni federaciji dr\xc5\xbeav, ki bi naj bila zelo podobna Zdru\xc5\xbeenim dr\xc5\xbeavam Amerike. Podobnost bi naj bila ta, da bi obstoje\xc4\x8de dr\xc5\xbeave Evrope imele v okviru dr\xc5\xbeave ekvivalenten status petdesetim dr\xc5\xbeavam ZDA. Svojo nacionalno identiteto bi naj \xc4\x8dez \xc4\x8das izgubile. Zaradi tega je ta termin pogosto uporabljen pri evroskeptikih, predvsem takih, ki so nasprotniki kakr\xc5\xa1nega koli povezovanja Evrope. Kljub temu da so ZDA federacija, se termin Zdru\xc5\xbeenih dr\xc5\xbeav Evrope mnogokrat uporablja tudi kot termin za konfederacijo dr\xc5\xbeav. _NEWLINE_Dr\xc5\xbeave Evropske unije imajo skupno politiko na mnogih podro\xc4\x8djih in zaradi tega mnogokrat nastopajo kot enotna dr\xc5\xbeava. Evropska unija ima skupno varnostno in obrambno politiko politiko, Evropsko komisijo (ki je visoko predstavni\xc5\xa1tvo za skupno varnostno in zunanjo politiko) in skupno vrhovno sodi\xc5\xa1\xc4\x8de. Nima pa skupne vlade, skupne zunanje politike, skupnega dav\xc4\x8dnega sistema in skupne Evropske vojske. _NEWLINE_Ime Zdru\xc5\xbeena Evropa je prvi\xc4\x8d uporabil knji\xc5\xbeevnik Victor Hugo v svojem govoru na Mednarodnem mirovnem kongresu v Parizu leta 1851, kasneje, leta 1946 pa \xc5\xa1e Winston Churchill v svojem govoru v Z\xc3\xbcrichu, \xc5\xa0vica.'